钦定古今图书集成/明伦汇编/官常典/第783卷 > 顾少连
## 钦定古今图书集成/明伦汇编/官常典/第783卷 > 顾少连

按《唐书》本传：“少连，字夷仲，苏州吴人。举进士，尤为礼
部侍郎薛邕所器。擢上第，以拔萃补登封主簿。邑有
虎孽，民患之，少连命塞陷阱，独移文岳神，虎不为害。
御史大夫于颀荐为监察御史。德宗幸奉天，徒步诣
谒，授水部员外郎、翰林学士，再迁中书舍人。阅十年，
以谨密称。尝请徙先兆于洛，帝重远去，诏遣其子往”，
且命中人护蒇葬役。历吏部侍郎。裴延龄方横，无敢
忤者。尝与少连会田镐第酒酷，少连挺笏曰：“段秀实
笏击贼臣，今吾笏将击奸臣，奋且前。”元友直在坐，劝
解之。改京兆尹，政尚宽简，不为灼灼名。先是，京畿租
赋薄厚，不能一，少连以法均之。迁吏部尚书，封本县
男。徙兵部，为东都留守。表禁苑及汝闲田，募耕以便
民，阅武力，利铠仗，号“良吏。”卒，年六十二，赠尚书右仆
射，谥曰敬。始少连携少子师闵奔行在，有诏同止翰
林院。车驾还，授同州参军。